Den Vest-Sjællandske Avis, 1823-12-27
Da Manufakturfliden, som under Napoleons Periode fik et nyt Sving paa Fastlandet af Europa, tager øiensynligen til i mange Europæiske Stater og concurrerer med Held med den Engelske; da nu ogsaa Maskineriet kommer overalt i Gang, og da saamange store Stater hæve deres indenlandske Jndustrie ved Spærringer; saa er England nødt til at giøre de andre Verdensdeele og især det Guld-og Sølvrige Sydamerika til Hovedformaalet for sin Jndustrie, et Formaal, som vil have i Fremtiden den største Jndflydelse paa de politiske Begivenheder. De Udsigter, som aabne sig herved for England ere ubegrændsede da disse Landes Cultur ogsaa er det, saasnart de først blive uafhængige; og de øvrige Europæiske Staters Concurrence ved denne indbringende Handel vil altid tænkes at kunne blive forstyrret saalænge England beholder Overherredømmet paa Havet. –De Efterretninger, som i den sidste Tid ere blevne publicerede i England; om Handelens Tilvært, paa Sydamerika have tjent til at aabne Øinene paa det Engelske Folk om Vigtigheden af at Colonierne forblive uafhængige og at henvende dets heele Jnterresse paa denne Kant. Frygten er almindelig for, at dersom Colonierne komme tilbage under Spaniens Herredømme, saa vilde Handelen. derpaa komme i Frankerigs Hænder ved den Jndflydelse, som denne Stat nu har erholdet i Spanien. Af omtalte publicerede Efterretninger erfares, at Udførselen fra England til Buenos Afreser fra 1813 og til 1823 steget fra 404,220 Pd. St. og til 1,161,765 Pd. St. og til Valparaisor fra 1818 til 1823 fra 32,797 Pd. St. og til 462, 848. Pd. St. Under Krigen vare stærke Udførsler foretagne over Jamaica til Columbien, og siden nu Krigen der begynder at ophøre blive betydelige umiddelbare Afsendelser besørgede dertil; hvorpaa ogsaa Nordamerikanerne drive en meget anseelig Handel. J Marts Maaned afgik en Convoi fra Jamaica til Cartagena, som havde for en Million Pd. St. af Brittiske Varer ombord, og dog har dette saa produktrige Land endnu kun 3,600000 Jndvaanere hvorfor det ikke lader sig engang beregne hvor store de Handelsfordeele ville blive, som det i Fremtiden kan afgive ved en stedse tilvoxende Folkemængde, som kan stige til mangfoldige Millioner Mennesker. - Det er imidlertid begribeligt, at det maae især være Bomuldsfabrikatterne, som maae finde Afsætning i disse varmere Egne. Dette tilstaaer man nu ogsaa i de nyeste Beretninger fra England: det aarlige Forbrug af Bomuld er i de sidste 10 Aar steget i de Engelske Manufakturer fra 250000 til 500000 Baller, og Folkemængden i Fabrikstæderne er steget derved i samme kjæmpemæssige Forhold, hvilken forøgede Production er forøget ved Afsætningen til Sydamerika og selv til Jndien, hvorfra tilforn Bomuldstøier bleve først bragte til Europa. Men Bomuldsproductionen tiltager ogsaa overalt, den blomstrer overordentligen frem i Amerika, og selv i Ægypten under den nærværende kloge Vicekonges Regiering; saaledes er i Aar avlet i Ægypten af den saakaldte Jndiske Bomuld, som er bedre end den almindelige Ægyptiske, 200,000 Centnere, som ligge parat til Udførsel. - Den Europæiske Activitet gaaer Mahomed Aly overalt til Haande; Englændere ville indføre Brugen af Dampbaade paa Nilen, og man har bragt i Forslag at anlægge en Dampskibsfart fra Ostindien over det røde Hav til Suez, for at tilveiebringe en langt hurtigere Communication imellem Ostindien og England.